AAV โบรกแนะซื้อเป้า 3.80 บาท รับอานิสงส์จีนเปิดประเทศ-น้ำมันลง พ่วงเงินบาทแข็ง
AAV โบรกแนะซื้อเป้า 3.80 บาท รับอานิสงส์จีนเปิดประเทศ-น้ำมันลง พ่วงเงินบาทแข็งใน 7 เดือน หนุนผลงาน Turnaround
AAV โบรกแนะซื้อเป้า 3.80 บาท รับอานิสงส์จีนเปิดประเทศ-น้ำมันลง พ่วงเงินบาทแข็งใน 7 เดือน หนุนผลงาน Turnaround
6 ม.ค. 2566

บล.โนมูระ พัฒนสิน ระบุในบทวิเคราะห์วันนี้ (5 ม.ค.66) ว่า บริษัท เอเชีย เอวิเอชั่น จำกัด (มหาชน) หรือ AAV แนะนำราคาเป้าหมาย 3.80 บาท เป็นหนึ่งในหุ้นนำสายการบินที่มีความพร้อมด้านศักยภาพเส้นทางบินสูง เป็นจังหวะที่ดีในการเก็บเกี่ยวผลประโยชน์ (ค่าตั๋วดี + ยอดจองสูง) อีกครั้ง รวมถึง China Reopening ที่มาเร็วกว่าคาด
นอกจากนี้ น้ำมันที่ทยอยปรับลง รวมถึงจะเริ่มรับประโยชน์การถือ Thai Air Asia เพิ่มเป็น 100% โดยรวมมองนักท่องเที่ยวเป็น Upside risk ตลาดคาดปี 2566 อยู่ที่ 20-24 ล้านคน (vs Nomura 28 ล้านคน) จากประมาณการปัจจุบัน คาดขาดทุนลดลงจากปี 2565 ที่ 1.2 หมื่นล้านบาท เหลือ 2.0 พันล้านบาท ในปี 2566
ด้าน Valuation หุ้นอยู่ในโซนซื้อได้ทั้งลงทุนและเก็งกำไร แม้ปัจจุบัน Valuation จะดูแพง P/BV 10 เท่า แต่เป็นปกติของหุ้น Turnaround ซึ่งการท่องเที่ยวฟื้นแรง จะช่วยให้ผลประกอบการฟื้นแรงและ Valuation ดูลดลงระยะถัดไป
ทั้งนี้ หุ้นมีปัจจัยบวกเป็นหุ้นรับประโยชน์มีนัยฯ จากทั้ง China reopening (ช่วง Pre covid จีนเป็น 30% ของรายได้) น้ำมันลง บวกเงินบาทแข็งค่า ซึ่งล่าสุดแข็งค่าสุดใน 7 เดือน 33.8 บาท/เหรียญ